

R E P U B L I K A H R V A T S K A

PRIMORSKO – GORANSKA ŽUPANIJA

OPĆINA PUNAT

**Savjet za zaštitu potrošača javnih usluga**

**Općine Punat**

KLASA: 029-03/24-01/2

URBROJ: 2170-31-01/1-24-3

Punat, 4. travnja 2024. godine

**ZAPISNIK**

**SA 1. SJEDNICE SAVJETA ZA ZAŠTITU POTROŠAČA JAVNIH USLUGA OPĆINE PUNAT**

održane u četvrtak, 4. travnja 2024. godine s početkom u 9,00 sati

u Maloj sali Narodnog doma u Puntu

**Nazočni članovi Savjeta:** Vlatko Martinović, predsjednik, Branka Tomić, članica

**Odsutni članovi Savjeta**: Yasmina Buweden

**Ostali nazočni:** Ivana Svetec Rupčić, pročelnica Jedinstvenog upravnog odjela Općine Punat, Ivica Kvasić, direktor komunalnog društva Črnika d.o.o.

Gđa Yasmina Buweden dostavila je e-mail u kojem se ispričala zbog nemogućnosti dolaska uslijed bolesti i dostavila očitovanje da nije suglasna s povećanjem cijene parkinga.

Vlatko Martinović, predsjednik pozdravlja prisutne i zahvaljuje na povjerenju koje mu je dano izborom za predsjednika Savjeta. Pita da li postoje primjedbe na dnevni red, a budući da ih nije bilo zamolio je gospodina Kvasića za šire obraloženje prijedloga novih cijena parkirališta.

Ivica Kvasić obrazlaže da što se tiče „udara“ na lokalno stanovništo toga neće biti zbog ovog prijedloga, jer cijena povlaštene karte ostaje ista. Cijene se ni prošle godine nisu mijenjale, ali ove godine morali smo predložiti povećanje cijene karata. Od kad se uvela fiskalizacija, aplikacije koje su potrebne za naplatu usluge, cijena održavanja tijekom zime iznosi 993,00 eur plus PDV, a tijekom ljetne sezone kad se iste koriste iznosi 1.233,00 eur plus PDV. Plaća se cijela godina održavanja sustava, a nemamo prihoda od parkinga. Onaj tko nema povlaštenu kartu po novoj odluci ima pravo i na 2 sata besplatnog parkiranja jednom dnevno. Time se opet gube prihodi, platila se aplikacija za praćenje navedenog, imamo 130 povlaštenih karata, a 118 parkirnih mjesta. Ovim prijedlogom povećavaju se cijene karata, a većinom ih plaćaju stranci, a na otoku smo među jeftinijima.U Krku se parking plaća i zimi, mi ne naplaćujemo, a imamo trošak održavanja, a također poskupila je i cijena rada.

Vlatko Martinović, dodaje da je zahtjev za povećanjem opravdan, da je i ispod onoga što je trebalo. Stečeni su uvjeti za povećanje cijene, svaki dan iz dana u dan raste inflacija, troškovi.Gdje god se ide vidi se kakve su cijene i suglasan je s povećanjem. Predlaže da se prijedlog dostavljen od strane komunalnog društva Črnika d.o.o. prihvati i da se na isti da suglasnost.

U kraćoj raspravi u kojoj su sudjelovali svi prisutni raspravljalo se i o potrebi pomicanja razdoblja naplate, s 1. svibnja na 1. travnja, jer Uskrs je ranije i turisti dolaze, a parking se ne naplaćuje.

Nakon rasprave jednoglasno donesen zaključak kojim se daje pozitivno mišljenje na prijedlog izmjene cjenika uslužne komunalne djelatnosti parkiranja na uređenim javnim površinama.

Sjednica zaključena u 9:30 sati.

Predsjednik

Zapisala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Ivana Svetec Rupčić Vlatko Martinović